พระบาทสมเด็จพระปรเมนทรมหาวัชรธิดาฯ พระอัฐมราชินีนาถ

### บรมราชาภิเษก

ครั้งที่ 1 24 มิถุนายน 2027 (พระราชพิธีแบบสังเขป)ครั้งที่ 2 2 มีนาคม 2028 (พระราชพิธีบรมราชาภิเษกสมโภช)

### นายกรัฐมนตรี

* ชัยวุฒิ วิจิตรานนท์ (ครั้งที่ 2 5 สิงหาคม 2026 - 14 มกราคม 2027)
* สมพร พงษ์พิพัฒน์ (ครั้งที่ 1 14 มกราคม - 24 มกราคม 2027)
* อนันต์ ภูวิจิตร (24 มกราคม - 17 มีนาคม 2027)
* แพรวา ชินวงศ์ (17 มีนาคม - 3 พฤษภาคม 2027)
* ดอน สิริชัย (ครั้งที่ 3 3 พฤษภาคม - 24 มิถุนายน 2027)
* สมพร พงษ์พิพัฒน์ (ครั้งที่ 2 24 มิถุนายน - 29 มิถุนายน 2027)
* อรรถพล ทิพย์สุวรรณทรัพย์ (29 มิถุนายน 2027 - 21 มีนาคม 2028)
* สุรบถ สันติประพัฒน์ (21 มีนาคม 2028 - 8 พฤษภาคม 2028)
* แพรวา ชินวงศ์ (8 พฤษภาคม 2028 - 25 กุมภาพันธ์ 2029)
* สุนทร ตรรกโรจนนิล (25 กุมภาพันธ์ - 16 มีนาคม 2029)
* แพรวา ชินวงศ์ (16 มีนาคม 2029 - 6 มกราคม 2030)
* ดอน พาณิชย์วินัย (6 มกราคม 2030 - ปัจจุบัน)

### ก่อนหน้า

ว่าง (2026 - 2027)2026 :พระบาทสมเด็จพระปรมินทรมหาภูวดลฯ บรมนาถบพิตร

## ข้อมูลส่วนพระองค์

### พระราชสมภพ

29 ธันวาคม 1994โรงพยาบาลนครหลวงเทวาบดินทร์

### พระราชบิดา

พระบาทสมเด็จพระปรมินทรมหาภูวดลฯ บรมนาถบพิตร

### พระราชมารดา

พระบาทสมเด็จพระแม่เจ้าอยู่หัวมหาสิริกุลธิดา

### คู่อภิเษก

สมเด็จพระบรมราชสวามีธิราชเจ้า สมเด็จพระเจ้าบรมวงศ์เธอ เจ้าฟ้าอรรถพลทิพย์สุวรรณทรัพย์ฯ กรมหลวงราชสรรพสิริมงคล

### ก่อนหน้า

ว่าง (2026 - 2027)2026 :พระบาทสมเด็จพระปรมินทรมหาภูวดลฯ บรมนาถบพิตร

## ข้อมูลส่วนตัว

### ศาสนา

พุทธ

พระบาทสมเด็จพระปรเมนทรมหาวัชรธิดาฯ พระอัฐมราชินีนาถ (พระราชสมภพ 29 ธันวาคม 1994) เป็นพระประมุขรัชกาลที่ 8 แห่งสหราชอาณาจักรราชสีมา เสด็จขึ้นครองราชย์ตั้งแต่วันที่ 5 สิงหาคม 2026 ในช่วงการแบ่งแยกประเทศราชสีมาเหนือ - ใต้ พระองค์ทรงนำพาประเทศไปสู่การรวมประเทศอย่างสันติ พระองค์เป็นพระประมุขรัชกาลที่ 8 แห่งพระบรมราชเบญจมวงศ์

## พระราชสมภพ

พระบาทสมเด็จพระปรเมนทรมหาวัชรธิดาฯ พระอัฐมราชินีนาถ พระองค์ทรงพระนามเดิมว่า **พระเจ้าหลานเธอ พระองค์เจ้าวัชรธิดา**

เสด็จพระราชสมภพ ณ วันพฤหัสบดีที่ 29 ธันวาคม 1994 เป็นพระราชธิดาในพระบาทสมเด็จพระเจ้าอยู่หัวภูวดล และ พระบาทสมเด็จพระแม่เจ้าอยู่หัวมหาสิริกุลธิดา (ยังทรงพระราชอิสริยยศ สมเด็จพระเจ้าลูกยาเธอ และ พระเจ้าวรวงศ์เธอ) พระองค์ทรงมีพระโสทรเชษฐภคินี 1 พระองค์คือ สมเด็จพระเจ้าพี่นางเธอฯ เจ้าฟ้ามณีจันทร์ กรมหลวงพรรณวัชรราชสาริณีสิริพัชร และ พระอนุชาธิราช 1 พระองค์คือ สมเด็จพระบรมโอรสาธิราช เจ้าฟ้ามหาวชิรญาณนฤเบศรฯ จักรามกุฏราชกุมาร

พระนาม"วัชรธิดา" พระบาทสมเด็จพระปรเมนทรมหาอิศรญาณเทเวศร พระราชทานพระนามตามความหมายดังนี้

"วัชร" หมายถึง วชิราวุธ อาวุธประจำกายของพระอินทร์ หรือ สายฟ้า

"ธิดา" หมายถึง หญิง

จึงมีความหมายของพระนามว่า "หญิงผู้มีพลังดั่งสายฟ้า"

### **การศึกษา**

เมื่อทรงเจริญพระชนมายุได้ 4 พรรษา ทรงเข้ารับการศึกษาระดับชั้นอนุบาลที่โรงเรียนจักราราชวิทยาลัยในพระบรมราชูปถัมภ์

พระชนมายุ 6 พรรษา ทรงเข้ารับการศึกษาระดับชั้นประถมศึกษาที่ โรงเรียนเทวาบดินทร์วิทยาลัย และทรงต่อระดับชั้นมัธยมศึกษา

เมื่อพระชนมายุได้ 19 พรรษา เสด็จพระราชดำเนินไปทรงศึกษาต่อ ณ ราชวิทยาลัยเซนต์แอนดรูว์ สหราชอาณาจักรวินเซอร์ สาขาศิลปะ โดยพระองค์ทรงได้รับการอุปถัมภ์ค้ำชูอย่างดีจากสมเด็จพระราชาธิบดีวินเซอร์ที่ 5

## บทบาททางการเมือง และ เสด็จขึ้นครองราชสมบัติ

ช่วงเวลาการปฏิวัติราชสีมา เดือนสิงหาคม 2026 พระบาทสมเด็จพระเจ้าอยู่หัวภูวดล ทรงสละราชสมบัติ ทำให้ประองค์ และ พระบรมวงศานุวงศ์ต้องเสด็จไปทรงร่วมจัดตั้งรัฐบาลผลัดถิ่นกับนายอนุสรณ์ นาคาดิลก ในนามรัฐบาลผลัดถิ่นแห่งสหราชอาณาจักร โดยเจ้าหญิงสิริกุลธิดาทรงเป็นพระประมุขผลัดถิ่น เมื่อทางการวินเซอร์ตกลงเจรจาร่วมการสป.ราชสีมาได้แล้วนั้นจึงได้มีการแบ่งประเทศเป็นราชสีมาเหนือ และ ราชสีมาใต้ โดยราชสีมาปกครองระบอบประชาธิปไตย และ ราชสีมาใต้ปกครองระบอบคอมมิวนิสต์ พระองค์ทรงได้รับการเลือกให้ทรงสืบราชสันตติวงศ์ต่อ และสถาปนาสหราชอาณาจักรราชสีมาที่ 2 เมื่อวันที่ 15 สิงหาคม 2026 ทรงพระนามว่า "สมเด็จพระแม่เจ้าอยู่หัววัชรธิดา" ทรงประกอบพระราชพิธีบรมราชาภิเษกชั่วคราว เนื่องจากประเทศยังคงอยู่ในสภาวะสงคราม โดยพระนามแรกหลังการบรมราชาภิเษกชั่วคราวตามจารึกในพระสุพรรณบัฐว่า

"**พระบาทสมเด็จพระปรเมนทรมหาวัชรธิวัชรธิดา นเรนทิราจักราลักษมี ตรีภูวเนตรราชธิดา จักรานฤบดินทร์ พระภูมินทราธิราช บรมราชินีนาถบพิตร พระแม่เจ้าอยู่หัว**"

หลังจากนั้น ในการพระราชพิธีบรมราชาภิเษกสมโภช ปี 2028 ทรงได้รับการเฉลิมพระนามใหม่ตามจารึกในพระสุพรรณบัฐว่า

"**พระบาทสมเด็จพระปรเมนทรมหาวัชรธิดา จักราบรมราชเทวี ราชินีนาถธิบดีศรีสินทรสกล มหาภูวดลสมบูรณ์ราชปราณี สิริลักษมีปรีวราชธิดา สุธาธิตบูรพาธิการ ไพศาลศักตอรรคอุดม จักราบรมราชวินิฐ ทศพิธราชธรรมานุสรณ์ บวรราชปราณีเมตตา มหากรุณาธิคุณประกาศ ประภาศสิริราชธิดา จักรานฤบดินทร์ พระภูมินทราธิราช บรมราชินีนาถบพิตร พระอัฐมราชินีนาถ**"

และ ทรงมีพระปฐมบรมราชโองการในพระราชพิธีบรมราชาภิเษกสมโภชว่า

"**เราขอปฏิญาณว่า เราจะปกครองแผ่นดินและประชาราษฎรโดยธรรม และ ด้วยหลักการแห่งกฏหมาย เพื่อประโยชน์และความสุขของประเทศชาติสืบไป**"

## พระราชกรณียกิจ

พระบาทสมเด็จพระปรเมนทรมหาวัชรธิดาฯ พระอัฐมราชินีนาถ ได้ทรงประกอบพระราชกรณียกิจตั้งแต่เมื่องครั้งยังทรงเสด็จพระราชดำเนินตามสมเด็จพระบรมชนกนาถ พระบาทสมเด็จพระเจ้าอยู่หัวภูวดล และ สมเด็จพระบรมราชนนี พระบาทสมเด็จพระแม่เจ้าอยู่หัวมหาสิริกุลธิดา ในการเสด็จไปทรงประกอบพระราชกรณียกิจในถิ่นที่ต่างๆในทุกๆด้าน เช่น ด้านการสังคมสงเคราะห์ ด้านการศึกษา ด้านศิลปะวัฒนธรรม ด้านการกีฬา และ ด้านการเมืองการปกครอง อันก่อให้เกิดคุณประโยชน์ต่อประเทศชาติอย่างยิ่ง

### **ด้านการสังคมสงเคราะห์**

พระองค์ได้ทรงประกอบพระราชกรณียกิจในด้านการสังคมสงเคราะห์ จากการที่ได้เสด็จพระราชดำเนินตามพระบาทสมเด็จพระแม่เจ้าอยู่หัวมหาสิริกุลธิดา สมเด็จพระบรมราชชนนี ทั้งด้านการดูแลคนพิการ ด้านการศึกษาให้กับเด็กและเยาวชน ทรงพระราชทานพระราทรัพย์ให้กับโรงเรียนที่อยู่ห่างไกล และ ด้อยโอกาส พร้อมทั้งพระราชทานพระราชทรัพย์ส่วนพระองค์ในการช่วยเหลือคนพิการด้านต่างๆ ทั้งนี้ จากการทื่เสด็จตามสมเด็จพระบรมราชชนนี ทรงสนพระทัยในด้านภาษามืออย่างยิ่ง ปัจจุบันทรงเป็นประธานสมาคมคนหูหนวกแห่งราชสีมาในพระบรมราชูปถัมภ์

ทรงพระราชทานโครงการอันเนื่องมาจากพระราชดำริดังนี้

1.โครงการอนุรักษป่าไม้อันเนื่องมาจากพระราชดำริ จังหวัดเชียงละมอด

2.โครงการในพระราชดำริเขื่อนชัยวัฒน์ จังหวัดแม่ขอน

3.โครงการพืชนานาชนิดอันเนื่องมาจากพระราชดำริ จังหวัดแม่ฮอด

4.โครงการโคนมอันเนื่องมาจากพระราชดำริ จังหวัดประทายธานี

5.โครงการทางธรณีวิทยาอันเนื่องมาจากพระราชดำริ จังหวัดสาธรธานี

6.โครงการเกษตรดินอันเนื่องมาจากพระราชดำริ จังหวัดครบุรี

7.โครงการผ้าฝ้ายและสิ่งทออันเนื่องมาจากพระราชดำริ จังหวัดชัยนคร

8.โครงการตลาดสร้างอาชีพอันเนื่องมาจากพระราชดำริ จังหวัดแสนชัยนคร

9.โครงการมูลนิธิแม่และเด็กอันเนื่องมาจากพระราชดำริ

10.โครงการเกษตรกรรมอันเนื่องมาจากพระราชดำริ นครหลวงเทวาบดินทร์

11.โครงการสร้างพลังงานไฮโดรเจนด้วยน้ำทะเลอันเนื่องมาจากพระราชดำริ

### **ด้านการศึกษา**

พระองค์ได้เสด็จพระราชดำเนินไปทรงตรวจเยี่ยมโรงเรียนต่างๆ พร้อมทั้งทรงตรวจตราการทำงานของคณะครู และ ทรงพระราชทานพระราชทรัพย์ในการพัฒนาโรงเรียน และ เด็กเยาวชน โดยพระองค์ทรงเอาใจใส่ในการศึกษาอย่างยิ่ง โดยทรงเล็งเห็นว่า "เด็กคือกำลังสำคัญของชาติ"

ทรงจัดตั้ง "มูลนิธิการศึก๋าเพื่อเยาวชนและประชาชน" เพื่อเปิดโอกาสให้ประชาชนและเยาวชนที่ขาดโอกาสทางการศึกษาได้รับการศึกษาอย่างเท่าเทียม

### **ด้านศิลปะวัฒนธรรม**

ทรงสนพระทัยในการสืบสานศิลปะวัฒนธรรม และ ต่อยอดแขนงต่างๆ ทั้งแขนงตะวันออก และ ตะวันตก เสด็จพระราชดำเนินเยือนต่างประเทศ และได้เสด็จไปทอดพระเนตรสถานที่ทางประวัติศาสตร์ โบราณคดีต่างๆ ทั้งยังทรงสนพระทัยในด้านวรรณกรรม ภาพยนตร์อีกด้วย

### **ด้านการกีฬา**

ทรงจัดตั้งสมาคมกีฬาเทนนิสแห่งราชสีมาในพระบรมราชูปถัมภ์ขึ้น ด้วยความสนพระทัยในด้านเทนนิส จึงทรงนั่งเป็นประธานสมาคมดังกล่าว อีกทั้ง ได้เสด็จพระราชดำเนินไปทรงมอบรางวัลพระราชทานให้กับนักกีฬาในทุกการแข่งขันเป็นประจำ

### **ด้านการเมืองการปกครอง**

ในช่วงที่ประเทศอยู่ในสภาวะสงคราม และ การแบ่งแยกประเทศ พระองค์ได้ตั้งมั่นพระราชหฤทัยไว้ว่า พระองค์จะทรงรวมประเทศให้เป็นหนึ่งเดียวให้ได้ ในการประชุมเปิดประชุมรัฐสภาชั่วคราว พระองค์ได้ตรัสถึงปัญหาสำคัญไว้ว่า

"ขณะนี้ ปัญหาสำคัญอยู่ที่ว่า สภาพสังคม บริบททางการเมือง วัฒนธรรมตอนนี้เป็นอย่างไร เสียหายไปมากเท่าไหร่ ต้องเอาตรงนี้ให้ได้ก่อน ค่อยๆเป็นค่อยๆไป เราพึ่งพ้นผ่านวิกฤตที่ชั่วร้ายมา สภาพบ้านเมืองตอนนี้เราเสียหายหนัก ถ้าเราทำทีละขึ้นตอน คืนสภาพสังคม คืนสภาพความเป็นอยู่ คืนวัฒนธรรมที่ดีงามมาได้ เราค่อยทำเรื่องการรวมประเทศ เรารู้อยู่แก่ใจ ถ้าเราอยากรวมเป็นหนึ่งเดียว เอาชนะตรงนี้ได้ เราเจรจากับฝ่ายนั้น(ราชสีมาใต้)ได้แน่นอน"

พระองค์ได้วางรากฐานทางการเมือง และ การรวมประเทศไว้

1.คืนสภาพสังคมให้กลับมาเป็นปกติ โดยทรงจัดตั้งคณะกรรมการฟื้นฟูประเทศขึ้น เพื่อช่วยกันขจัดปัญหาสังคมหลังการปฏิวัติทางวัฒนธรรม

2.คืนสภาพความเป็นอยู่ให้กับประชาชน ทรงเล็งเห็นปัญหาความสำคัญด้านความเป็นอยู่หลังการปฏิวัติวัฒนธรรมอย่างยิ่ง โดยได้เสด็จลงพื้นที่เพื่อช่วยเหลือประชาชนและแก้ไขปัญหาสภาพความเป็นอยู่

3.รื้อฟ้นวัฒนธรรมอันดีงามที่สูญหายไปตั้งแต่การปฏิวัติทางวัฒนนธรรม โดยได้ทรงจัดตั้งคณะกรรมการรื้อฟื้นวัฒนธรรมและประเพณีขึ้น โดยสมาชิกคณะกรรมการดังกล่าวเป็นคณะของรัฐบาลผลัดถิ่นทั้งสิ้น โดยได้มีการตีพิมพ์หนังสือทางวัฒนธรรมนำมาเผยแพร่ พระพุทธรูป เทวรูป และ วัดวาอาราม โบสต์ เทวาลัยต่างๆได้รับการบูรณปฏิสังขรณ์อย่างดี

4.คืนระบอบประชาธิปไตย พระองค์โปรดให้มีการจัดการเลือกตั้งขึ้นในเดือนกันยายน 2026 เพื่อรื้อฟื้นระบอบประชาธิปไตย

5.รวมประเทศเป็นหนึ่งเดียว ในช่วงที่บ้านเมืองสามารถดำเนินแผนรื้อฟื้นประเทศได้ พระองค์ได้เสด็จไปทรงเจรจากับทางรัฐบาลราชสีมาใต้ โดยทางรัฐบาลราชสีมาใต้เห็นชอบและตกลงการรวมประเทศ โดยหลังการตั้งประธานาธิบดีสหภาพเสร็จสิ้น นายชัยวุฒิ วิจิตรานนท์ได้ขึ้นเป็นนายกรัฐมนตรีคนแรกที่มาจากการเลือกตั้งหลังการสถาปนาสหราชอาณาจักรที่ 2 ก็ได้สานต่อพระราชปณิธานของพระองค์ในการรวมประเทศ จนเมื่อวันที่ 15 กันยายน 2026 ได้มีการรวมประเทศกันอีกครั้งและเป็นปึกแผ่นมาจนถึงทุกวันนี้

## พระบรมราชอิสริยยศ

* พระเจ้าหลานเธอ พระองค์เจ้าวัชรธิดา (29 ธันวาคม 1994 - 1 เมษายน 2019)
* สมเด็จพระเจ้าลูกเธอ เจ้าฟ้าวัชรธิดา (1 เมษายน 2019 - 1 เมษายน 2020)
* สมเด็จพระเจ้าลูกเธอ เจ้าฟ้าวัชรธิดา พระราชธิดาในรัชกาลที่ 5 (1 เมษายน 2020 - 1 เมษายน 2026)
* สมเด็จพระเจ้าลูกเธอ เจ้าฟ้าวัชรธิดา (1 เมษายน 2026 - 5 สิงหาคม 2026)
* เจ้าหญิงวัชรธิดา (5 สิงหาคม 2026 - 15 สิงหาคม 2026)
* สมเด็จพระแม่เจ้าอยู่หัววัชรธิดา (15 สิงหาคม 2026 - 25 มิถุนายน 2027)
* พระบาทสมเด็จพระปรเมนทรมหาวัชรธิวัชรธิดา นเรนทิราจักราลักษมี ตรีภูวเนตรราชธิดา จักรานฤบดินทร์ พระภูมินทราธิราช บรมราชินีนาถบพิตร พระแม่เจ้าอยู่หัว (25 มิถุนายน 2027 - 2 มีนาคม 2028)
* พระบาทสมเด็จพระปรเมนทรมหาวัชรธิดา จักราบรมราชเทวี ราชินีนาถธิบดีศรีสินทรสกล มหาภูวดลสมบูรณ์ราชปราณี สิริลักษมีปรีวราชธิดา สุธาธิตบูรพาธิการ ไพศาลศักตอรรคอุดม จักราบรมราชวินิฐ ทศพิธราชธรรมานุสรณ์ บวรราชปราณีเมตตา มหากรุณาธิคุณประกาศ ประภาศสิริราชธิดา จักรานฤบดินทร์ พระภูมินทราธิราช บรมราชินีนาถบพิตร พระอัฐมราชินีนาถ (ตั้งแต่ 2 มีนาคม 2028)